J e g y z ő k ö n y v

Készült: Kemendollár Község Önkormányzati Képviselőtestületének 2022. szeptember 21. napján 18.00 órakor tartott nyílt üléséről.

Az ülés helye: Pókaszepetki Közös Önkormányzati Hivatal

 8923 Pókaszepetk, Arany J u. 6.

Jelen vannak: Németh László polgármester

Majer Róbert alpolgármester

Horváth Jánosné képviselő

Baján Erzsébet képviselő

Távol vannak előzetes bejelentés alapján:

Kurucz Attila képviselő

Tanácskozási joggal meghívottak:

 Bucsák Katalin jegyző

N a p i r e n d e l ő t t:

Németh László polgármester köszöntötte a megjelenteket, a jelenléti ív alapján megállapította, hogy a képviselőtestület – négy fő jelenlétével - határozatképes, az ülést megnyitotta.

Németh László polgármester tájékoztatást adott a két ülés között eltelt időszak eseményeiről, a saját és átruházott hatáskörben hozott fontosabb intézkedésekről.

Németh László polgármester javasolja a kiadott napirendek elfogadását az alábbiak szerint:

**N a p i r e n d :**

1. ***Bursa csatlakozás döntés***

Előadó: Németh László polgármester

1. ***Kemendollár zártkerti ingatlanokra érkezett vételi ajánlat elbírálása***

Előadó: Németh László polgármester

1. ***Tulajdonosi és útkezelői hozzájárulás kérés ivóvíz és szennyvíz bekötésre***

Előadó: Németh László polgármester

1. ***Víziközművagyon Magyar Állam részére történő átadása kapcsán 43/2022 határozat visszavonása és döntéshozatal***

Előadó: Németh László polgármester

1. ***Kemendollár belterület 266 hrsz-ú kivett út telekhatárrendezése***

Előadó: Németh László polgármester

A Képviselőtestület a javasolt napirendi pontokat elfogadta.

**N a p i r e n d e k t á r g y a l á s a:**

1. ***Napirend:***

***Bursa csatlakozás döntés***

Előadó: Németh László polgármester

Németh László polgármester tájékoztatta a képviselőtestületet, hogy a Bursa Hungarica Felsőoktatási Önkormányzati Ösztöndíj pályázat 2023. évi fordulójához történő csatlakozás feltételeit a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2017. (III.26.) Korm. rendelet tartalmazza.

Önkormányzatunk korábbi döntéseivel minden évben csatlakozott az ösztöndíj pályázati rendszerhez, biztosítva az ehhez szükséges pályázati forrást. A program keretében olyan szociálisan hátrányos helyzetű felsőoktatásban résztvevő hallgatóknak folyósítható az ösztöndíj, akik a települési önkormányzat illetékességi területén lakóhellyel rendelkeznek, felsőoktatási intézményben (felsőoktatási hallgatói jogviszony keretében) teljes idejű (nappali tagozatos) képzésben vesznek részt.

A többszintű támogatási rendszer pénzügyi fedezetéül három forrás szolgál: a települési önkormányzati, a megyei önkormányzati, valamint – az Emberi Erőforrások Minisztériuma finanszírozásával – a felsőoktatási intézményi költségvetésben megállapított összeg.

Az önkormányzat a korábbi években csatlakozott a Bursa Hungarica Felsőoktatási Önkormányzati Ösztöndíjpályázathoz.

Németh László polgármester javasolja, hogy az önkormányzat a hátrányos szociális helyzetű fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2023. évi fordulójához is csatlakozzon.

A Képviselőtestület az előterjesztést megvitatta.

**A képviselőtestület – Németh László polgármester javaslatára – négy igen szavazattal ellenszavazat nélkül a következő határozatot hozta:**

***45/2022. (IX.21.) önkormányzati Határozat***

***Kemendollár Község Önkormányzati Képviselőtestülete a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2017. (III.26.) Korm.rendelet 18. § (4) bekezdése alapján, elfogadva a 2022. évi pályázati forduló Általános Szerződési Feltételeit.***

1. ***Kinyilvánítja csatlakozási szándékát a 2023. évi Bursa Hungarica Felsőoktatási Önkormányzati Ösztöndíjpályázat rendszerhez. Felhatalmazza a polgármestert a nyilatkozat aláírására és megküldésére.***

***Határidő: 2022. szeptember 30.***

1. ***Megbízza a polgármestert a pályázat kiírására, lebonyolítására, a beérkezett pályázatok elbírálására, rangsorolására.***

***- a pályázatok kiírása 2022. október 3.***

***- a pályázatok elbírálása 2022. december 5.***

***- a pályázatok továbbítása 2022. december 6.***

***Határidő: folyamatos***

***Felelős: Németh László polgármester***

1. ***Napirend:***

***Kemendollár zártkerti ingatlanokra érkezett vételi ajánlat elbírálása***

Előadó: Németh László polgármester

Németh László polgármester ismerteti a képviselő-testület tagjaival, hogy az önkormányzathoz két kérelem érkezett a kemendollári zártkerti ingatlanok megvásárlására vonatkozóan.

***2.1. Nagy Kolozsvári Anna ingatlanvételi szándéka Kemendollár zártkert 896 hrsz-ú ingatlanra***

Németh László polgármester ismerteti, hogy Nagy Kolozsvári Anna - képviseli: Dr. Nagy kolozsvári Előd szülő - Vöckönd, Kölcsey F. u. 2. szám alatti lakos Kemendollár zártkert, 896 hrsz-ú ingatlanra nyújtotta be vételi szándékát. Az ingatlan Kemendollár község önkormányzatának kizárólagos tulajdonát képezi.

Az önkormányzati tulajdonban lévő ingatlanok tekintetében szükséges a döntéshozatal.

Az ingatlan zártkerti, művelés alól kivett terület melyet az Önkormányzat művelés alá vonni nem képes, tehát parlagon van.

Javasolja a kizárólagos önkormányzati tulajdonban lévő ingatlan elidegenítését, melynek vételárát a helyben szokásos 50.- Ft/m2 áron javasolja megállapítani.

Kéri a képviselő-testület tagjait, hogy az ingatlan értékesítése tekintetében hozzák meg döntésüket.

A képviselők egyöntetűen javasolják, hogy kívánatos lenne, ha minél több zártkerti ingatlan olyan lakosok tulajdonába kerülne, akik azt művelés alá vonják.

A Képviselők az elhangzottakat megvitatták és az értékesítést támogatták, Németh László polgármester javasolja, hogy határozatban hozzák meg döntésüket.

**A képviselőtestület a javaslattal egyetértett és – Németh László polgármester javaslatára - négy igen szavazattal, ellenszavazat nélkül az alábbi határozat hozta:**

 ***46/2022. (IX.21.) önkormányzati Határozat***

***Kemendollár Község Önkormányzati Képviselőtestülete akként határoz, hogy a kizárólagos tulajdonát képező Kemendollár zártkert 896 hrsz-ú kivett terület művelési ágú 1684 m2 területű ingatlan a 1/1-ed tulajdoni hányadát 84.200,- Ft-os vételár megfizetése mellett – a vételi ajánlatot tevő – Nagy Kolozsvári Anna – törvényes képviselője: Dr. Nagy Kolozsvári Előd szülő – 8931 Vöckönd, Kölcsey F. u. 2. szám alatti lakos részére el kívánja idegeníteni.***

***Határozatában is megerősíti, hogy az ingatlant a megtekintett állapotban értékesíti a vételi ajánlatot tevő részére. A vételi ajánlatot tevő kötelessége az ingatlan telekhatárának esetleges kitűzése, annak költségének viselése, továbbá az ügyvédi munkadíj megfizetése is.***

***Az ingatlan elidegenítésével együtt járó költségeket az Eladó viselni nem kívánja.***

***Felelős: Németh László polgármester***

***Határidő: folyamatos***

***2.2. Nemes Péter ingatlanvételi szándéka Kemendollár zártkert 757, 760 761 hrsz-ú ingatlanokra***

Németh László polgármester ismerteti, hogy Nemes Péter Kemendollár, József A. u. 12. szám alatti lakos Kemendollár zártkert, 757, 760 761 hrsz-ú ingatlanokra nyújtotta be vételi szándékát. AZ ingatlanok Kemendollár község önkormányzatának kizárólagos tulajdonát képezik.

Az önkormányzati tulajdonban lévő ingatlanok tekintetében szükséges a döntéshozatal.

Az ingatlanok zártkerti, művelés alól kivett területek melyeket az Önkormányzat művelés alá vonni nem képes, tehát parlagon vannak.

Javasolja a kizárólagos önkormányzati tulajdonban lévő ingatlanok elidegenítését, melynek vételárát a helyben szokásos 50.- Ft/m2 áron javasolja megállapítani.

Kéri a képviselő-testület tagjait, hogy az ingatlanok értékesítése tekintetében hozzák meg döntésüket.

A képviselők egyöntetűen javasolják, hogy kívánatos lenne, ha minél több zártkerti ingatlan olyan lakosok tulajdonába kerülne, akik azt művelés alá vonják.

A Képviselők az elhangzottakat megvitatták és az értékesítést támogatták, Németh László polgármester javasolja, hogy határozatban hozzák meg döntésüket.

**A képviselőtestület a javaslattal egyetértett és – Németh László polgármester javaslatára - négy igen szavazattal, ellenszavazat nélkül az alábbi határozat hozta:**

 ***47/2022. (IX.21.) önkormányzati Határozat***

***Kemendollár Község Önkormányzati Képviselőtestülete akként határoz, hogy a kizárólagos tulajdonát képező***

* ***Kemendollár zártkert 757 hrsz-ú kivett terület művelési ágú 1664 m2 területű ingatlan a 1/1-ed tulajdoni hányadát 83.200,- Ft,***
* ***Kemendollár zártkert 760 hrsz-ú kivett terület művelési ágú 1413 m2 területű ingatlan a 1/1-ed tulajdoni hányadát 70.650,- Ft,***
* ***Kemendollár zártkert 761 hrsz-ú kivett terület művelési ágú 1833 m2 területű ingatlan a 1/1-ed tulajdoni hányadát 91.650,- Ft,***

***mindösszesen 245.500 Ft-os vételár megfizetése mellett – a vételi ajánlatot tevő – Nemes Péter Kemendollár, József A. u. 12. szám alatti lakos részére el kívánja idegeníteni.***

***Határozatában is megerősíti, hogy az ingatlant a megtekintett állapotban értékesíti a vételi ajánlatot tevő részére. A vételi ajánlatot tevő kötelessége az ingatlan telekhatárának esetleges kitűzése, annak költségének viselése, továbbá az ügyvédi munkadíj megfizetése is.***

***Az ingatlan elidegenítésével együtt járó költségeket az Eladó viselni nem kívánja.***

***Felelős: Németh László polgármester***

***Határidő: folyamatos***

1. ***Napirend:***

***Tulajdonosi és közműtulajdonosi hozzájárulás megadása***

Előadó: Németh László polgármester

Németh László polgármester ismerteti, hogy az alábbi kérelmek érkeztek az önkormányzathoz.

**3.1. A Kemendollár 282 hrsz-ú – természetben, Kemendollár Petőfi S. u. 13. -** szám alatti ingatlan szennyvíz bekötése tekintetében– a **Ferencz Attila (VZ-TEL 20-0184) tervező által előterjesztett** kérelmében azzal kereste meg a Tulajdonos Önkormányzatot, hogy adjon tulajdonosi hozzájárulást, hogy a kérelmező által benyújtott és a nevezett tervező által készített munkarészekben foglalt létesítmény vagy tevékenységhez, a Kemendollár 262/5 hrsz-ó önkormányzati közterület vonatkozásában adjon hozzájárulást a bekötés megvalósításához.

**3.2. A Kemendollár Malom utca vízvezeték engedélyezési** terve kapcsán a Kemendollár 0127/1 hrsz-ú önkormányzati közterület, továbbá a viziközmű hálózat részét képező közüzemi ivóvíz vezeték tulajdonosa a Pezzetta és Társa Bt. – képviseli Pezzetta-Tompa Mónika(VZ-TEL/20-00853) tervező által készített engedélyezési tervet megismerte és a beruházás megvalósulásához hozzájárulását adja.

Javaslom, hogy a helyi önkormányzati Képviselőtestület járuljon hozzá a munkavégzésekhez.

**A képviselők részéről kérdés nem érkezett, Németh László polgármester kérésére a képviselő-testület négy igen szavazattal, ellenszavazat nélkül a következő határozatot hozta:**

***48/2022. (IX.21.) önkormányzati határozat***

***Kemendollár Község Önkormányzat Képviselőtestülete akként határoz, hogy***

* ***A Kemendollár 282 hrsz-ú – természetben, Kemendollár Petőfi S. u. 13. - alatti – lakóingatlan szennyvízbekötése kapcsán az ingatlan előtt húzódó Kemendollár 262/5 hrsz-ú az Önkormányzat tulajdonát képező közterületi ingatlan felbontására tulajdonosi hozzájárulását - megadja.***
* ***A Kemendollár, Malom utca vízvezeték engedélyeztetés kapcsán a Kemendollár 0127/1 hrsz-ú önkormányzati közterület tulajdonosa továbbá a víziközmű hálózat részét képező közüzemi ivóvíz vezeték tulajdonosa a beruházás megvalósítása kapcsán a tulajdonosi hozzájárulását - megadja.***

***A hozzájárulások kiadására a Polgármestert felhatalmazza.***

***Felelős: Németh László polgármester***

***Határidő: azonnal***

1. ***Napirend:***

***Víziközművagyon Magyar Állam részére történő átadása kapcsán 43/2022. (VIII.18.) számú határozat visszavonása és döntéshozatal - szóban került ismertetésre***

Előadó: Németh László polgármester

Németh László polgármester tájékoztatja a képviselő-testület tagjait, hogy a Zalavíz Zrt. tájékoztatást küldött az önkormányzatnak arról, hogy a víziközműszolgáltatásról szóló 2011. évi CCIX. törvény módosításra került. A módosítás lényege, hogy az önkormányzati tulajdonban levő közművagyon térítésmentes átadható az állam részére. A víziközmű vagyon átadása nem kötelező csak lehetőség. Amennyiben a közműrendszer több település tulajdonában van, az átadáshoz a tulajdonos önkormányzatok egyhangú döntése szükséges.

A képviselő-testület a tárgyban hozott 43/2022. (VIII.18.) számú határozatát vissza kívánja vonni és egyelőre nem kíván döntést hozni mindaddig, amíg további információval nem rendelkezik az átadásról.

**A képviselőtestület – Németh László polgármester javaslatára - négy igen szavazattal, ellenszavazat és tartózkodás nélkül az alábbi határozatot hozta:**

***49/2022 (IX.21.) önkormányzati Határozat***

***Kemendollár Község Önkormányzat képviselőtestület akként határoz, hogy a 43/2022. (VIII.18.) számú határozatát visszavonja.***

***Az Észak-zalai Víz- és Csatornamű Zrt. által készített a KEM/430/2022. ügyiratszám alatt iktatott tájékoztatást megismerte.***

***A víziközmű szolgáltatásról szóló 2011. évi CCIX. tv. 5/H.§-ában foglalt lehetőséggel élni, arról döntést hozni átmenetileg nem kíván. További információkat szeretne tudni a döntéshozatalt megelőzően.***

***Határidő: folyamatos***

***Felelős: Németh László polgármester***

1. ***Napirend:***

***Kemendollár belterület 266 hrsz-ú kivett út telekhatárrendezése – szóban került ismertetésre***

Előadó: Németh László polgármester

Németh László polgármester feleleveníti a korábban már testületi ülésen ismertetett folyamatot, miszerint, hogy a Kemendollár Petőfi Sándor utca egy szakasza, mely a 266 hrsz-ú ingatlant érinti nem az önkormányzat tulajdonában van. Az önkormányzat használta útként, kimérés során vált láthatóvá az, hogy az út egy része – 277 m2 – a szomszédos ingatlanhoz tartozó. A vázrajz alapján így abból került leválasztásra, melyet a mellékelt változási vázrajz is szemléltet. Az önkormányzat Képviselőtestülete felhatalmazta a Polgármestert a telekhatárrendezés kezdeményezésére, azt a terület tulajdonosa előzetes nyilatkozatával elfogadta.

Javasolt a terület tulajdonosától megvásárolni a területet 1000 Ft/m2 áron.

A képviselő-testület a döntést egyöntetűen támogatja, továbbá felhatalmazza a polgármestert, hogy amennyiben a jogügylet nem tud megvalósulni, akkor az önkormányzat indítsa el a kisajátítási eljárást.

**A képviselők részéről további kérdés nem érkezett, Németh László polgármester kérésére a képviselő-testület négy igen szavazattal, ellenszavazat nélkül a következő határozatot hozta:**

***50/2022.(IX.21.) önkormányzati határozat***

***Kemendollár Község Önkormányzatának Képviselőtestülete a Kemendollár belterület 266 hrsz-ú kivett út telekhatárrendezése kapcsán az előzetesen készített változási vázrajzban foglaltaknak megfelelően (mely vázrajz jelen határozat szoros mellékletét képezi) az alábbiak szerint határoz:***

***Az önkormányzat meg kívánja vásárolni a kimérést, megosztást követően a 263 és 264 hrsz-ú ingatlanokból a megosztás által a 266 hrsz-ú kivett úthoz csatolt 277 m2 területnagyságú területet Gaál János 9832 Nagytilaj, Panahegy majori lakostól 1000 Ft/m2 áron azaz 277 000 Ft-ért.***

***Felhatalmazza ezért a település Polgármesterét, hogy a Tulajdonos irányában vételi ajánlattal éljen, s amennyiben a Gaál János azt elfogadja, úgy a település polgármesterét felhatalmazza a szerződés aláírására.***

***Az okiratmegszerkesztésére, és ellenjegyzésére felkéri a Dr. Koczpek Ügyvédi Irodát (8900 Zalaegerszeg, Balatoni út 8., irodavezető: Dr. Koczpek Csaba ügyvédet).***

***Amennyiben az ingatlan megvásárlására, a jogügylet lebonyolítására – a telekhatárrendezéssel - nem nyílik lehetőség, úgy a képviselő-testület felkéri a polgármestert a kisajátítási eljárás megindítására.***

***Felelős: Németh László polgármester***

***Határidő: folyamatos***

Egyéb kérdés, hozzászólás nem merült fel a polgármester az ülést 18.55 órakor bezárta. A képviselő-testület a munkáját zárt ülés keretei közt folytatja.

 kmft.

 Németh László Bucsák Katalin

 polgármester jegyző